Bibionoidea

Hårmygg
 Markmygg
 Hesperinidae
 
Bibionoidea er en gruppe av mygg som omfatter gruppene hårmygg, markmygg og Hesperinidae. Det er vanlig å regne de to førstnevnte som underfamilier av den samme familien, Bibionidae, men markmygg blir av og til regnet som en familie for seg, Pleciidae. Av disse gruppene er det bare hårmyggene som er funnet i Norge, men det er mulig at vi også har én art av markmygg, Penthetria funebris. Medlemmene av Bibionoidea er middels store til store, kraftig bygde mygg, med brede vinger. Det er stor forskjell mellom kjønnene, hannene har store fasettøyne som dekker nesten hele hodet, disse er mye mindre hos hunnene. Antennene er sylindriske og ganske korte, bortsett fra den lille familien Hesperinidae, som har lange antenner. Larvene lever i bakken, der de stort sett spiser råtnende plantedeler, men noen arter kan også gjøre skade ved å spise planterøtter. Både larvene og de voksne myggene kan være meget tallrike.

Systematisk inndeling 

 Ordenen tovinger, Diptera
 mygg, Nematocera
 Overfamilien Bibionoidea
 Familien hårmygg, Bibionidae
 Underfamilien Bibioninae
 Slekten Bibio  – artsrik på den nordlige halvkulen, 14 arter i Norge
 Slekten Bibiodes  – noen få arter i Nord-Amerika
 Slekten Bibionellus  – noen få arter i Sør-Amerika
 Slekten Enicoscolus  – noen få arter, Sør- og Mellom-Amerika og Australia
 Slekten Dilophus  – artsrik på den sørlige halvkulen, tre arter i Norge
 Underfamilien Markmygg, Pleciinae (ev. familien Pleciidae)
 Slekten Penthetria  – en del arter i tempererte områder
 Slekten Plecia  – artsrik, for det meste i tropene
 Familien Hesperinidae
 Slekten Hesperinus  – noen få arter, Europa, Asia og Amerika

Eksterne lenker 
 

Mygg
Tovinger formelt beskrevet i 1901